عبداللہ ہاتفی

مولانا عبد اللہ ہاتفی خرجردی خراسانی (پیدائش: 1454ء— وفات: 1521ء) نویں صدی ہجری میں فارسی زبان کے مشہور شاعر اور مولانا نورالدین عبدالرحمٰن جامی کے بھانجے تھے۔ ہاتفی کی وجہ شہرت اُن کی تقلید نظامی گنجوی اور خمسہ ہیں۔

سوانح 
عبد اللہ ہاتفی 1454ء میں تربت جام کے قصبہ خرجرد میں پیدا ہوئے اور تمام عمر اِسی گاؤں میں بسر کی۔ خرجرد میں وہ مزار قاسم انوار کے متولی کی حیثیت سے مقیم رہے جسے تیموری وزیر میر علی شیرنوائی نے تعمیر کروایا تھا۔ وہ ہرات میں دربارِ تیموری میں اپنے ماموں مولانا نورالدین عبدالرحمٰن جامی کی وساطت سے داخل ہوئے اور شعرائے ہرات میں بلند مقام حاصل کیا۔ مولانا نورالدین عبدالرحمٰن جامی کی نسبت ہاتفی بااعتبارِ مسلک شیعہ تھے، جس کی بنا پر شاہ اسماعیل صفوی اُن سے ملاقات کے لیے خرجرد کے چارباغ آیا اور اُن سے وہاں ملاقات کی۔ پندرہویں صدی کے اواخر سالوں میں ہاتفی آذربائیجان اور عراق کے سفر کو چلے گئے۔ سفر عراق میں اُن کی ملاقات مشہور فارسی شاعر امیر ہمایوں اسفرائینی سے بھی ہوئی۔

وفات 
ہاتفی کی وفات 66 سال کی عمر میں 1521ء میں ہوئی۔ تدفین ہرات میں کی گئی۔

شاعری 
فارسی زبان کے مشہور کتب ہائے تذکرہ سے معلوم ہوتا ہے کہ ہاتفی کی شہرت بحیثیتِ شاعر تھی اور اِس صنف میں خمسہ اُن کی وجہ شہرت تھی۔ خمسہ میں وہ نظامی گنجوی کی پیروی کیا کرتے تھے۔ شاعری میں مدت دراز تک مولانا نورالدین عبدالرحمٰن جامی سے استفادہ حاصل کیا۔

تصانیف 

 لیلیٰ و مجنوں
 شیریں و خسرو
 ہفت منظر
 ظفرنامہ
 فتوحاتِ شاہی

حوالہ جات 

1454ء کی پیدائشیں
1521ء کی وفیات
پندرہویں صدی کے فارسی شعرا
سولہویں صدی کے فارسی شعرا
پندرہویں صدی کی ایرانی شخصیات
سولہویں صدی کی ایرانی شخصیات
کامنز زمرہ جس کا ربط ویکی ڈیٹا پر ہے
1450ء کی دہائی کی پیدائشیں
Short description is different from Wikidata